**〈勸人莫過台灣歌〉**  
在厝無路，計較東都，欠缺船費，典田賣租。  
悻悻而來，威如猛虎，妻子眼淚，不思回顧。  
直到海墘，從省偷渡，不怕船小，生死天數。  
自帶乾糧，蕃薯菜補，十人上船，九人嘔吐。  
乞水洗口，舵公發怒，托天庇佑，緊到東都。  
乘夜上山，搜尋無路，遇賊相逢，剝去衫褲。  
不知東北，暫宿山埔，等待天光，行上幾步。

要尋親戚，跋涉路途，無俴通寄，心酸如醋。  
拋妻離子，乃是何故，欲求財利，以此來都。  
四目無親，飢寒困苦，忽見親戚，引去牽估。  
一二朋友，相招落廍，食現工賒，欠俴剪布。  
舊衫穿破，無人通補，年中月滿，領取工顧。  
工藝不做，日夜嫖賭，不記前情，思量巧路。  
食鴉片煙，穿烏綢褲，專招少友，言語糊塗。  
結交表妹，綾羅絲布，動頭搖目，朝歡暮樂。  
牽車看戲，伸手相摸，弄嘴斟唇，不顧廉恥。  
工資用盡，陪罵癡奴，一時忿氣，交為賊路。  
鄉保探知，革出門戶，此時困苦，目滓如雨。  
愁苦致病，酒色所誤，要水止渴，無人照顧。  
命危旦夕，拖出草埔，雨浸日曝，兩目吐吐。  
舌青耳烏，哀聲叫苦，死無棺木，骨骸暴露。  
豬狗爭食，並無墳墓，家後妻小，不知其故。  
望夫寄信，奉養公姑，非是天命，自入邪路。  
信息一至，眼淚如雨，身死他鄉，妻思別路。  
勸君往臺，需當勤苦，貪花迷酒，絕嗣廢祖。  
羊有跪乳，鴉有反哺，罔極深思，安得不顧。  
若有婚娶，樂爾妻帑，君子知戒，終身不誤。  
來臺之人，勿此見惡，勸觧親朋，東都勿渡。  
何如在家，晏眠早起，免驚波濤，自如行止。  
朝夕趁俴，夫妻歡喜，也顧墳墓，也育子女。